Fra at være en dygtig universitetsstuderende og en såkaldt lovende ung kvinde, vælger Cassie (Carey Mulligan) pludselig at skifte spor. Hun dropper universitetet, tager et job på en kaffebar, bliver boende hjemme hos forældrene og hendes sociale liv er nærmest ikke eksisterende. Eller er det nu også det, for noget er ikke helt som Cassie giver det ud for at være? Efter et uventet møde, får hun mulighed for gøre op med en voldsom uretfærdighed, som hun var vidne til for flere år siden. Igen forandres hendes liv for altid. Emerald Fennell har instrueret” Promising Young Woman”, som hun også har skrevet manuskriptet til. Hun har tidligere medvirket i populære tv-serier som bl. a.'Jordmoderen'og'The Crown'men også store filmsucceser som” Den Danske Pige” og” Anna Karenina”. Flere af filmens producere og executive producere tilhører nogen af filmbranchens mest indflydelsesrige kvinder: Margot Robbie (I Tonya) og Carey Mulligan har begge valgt at skyde penge i Emerald Fennells første spillefilm. Kilde: UIP